google/wiki40b huggingface dataset:
Sarajevo

Plaq Bandaraya

Anugerah ini diberikan khas kepada para penyumbang kepada Bandaraya Saravejo dalam bidang sukan, kebudayaan dan pendidikan
Nor Aliah Lee

Nor Aliah Lee binti Abdullah, dilahirkan sebagai Vianney Anastasia Lee (lahir 1972) tetapi lebih dikenali sebagai Nor Aliah Lee merupakan seorang pelakon di Malaysia dan bekas isteri kepada pengarah filem Aziz M. Osman. Beliau juga berkhidmat sebagai penerbit eksekutif Ace Motion Pictures.
Oripää

Oripää (IPA: [ˈoriˌpæː]) merupakan sebuah bandar di Finland. Terletak di wilayah Finland Barat, jumlah penduduknya 1,343 orang pada tahun (2004) dan keluaans daerahnya 117.60 km² di mana 0.03 km² adalah air. Kepadatan penduduknya adalah 11.42 orang per km².
Kampung Sungai Nipah Baroh

Kampung Sungai Nipah Baroh merupakan sebuah kampung yang terletak di Bagan Datoh, Perak Darul Ridzuan.
Badminton di Sukan Komanwel

Badminton telah mula diperkenalkan di Sukan Komanwel 1966. Acara berpasukan campuran mula diadakan dalam temasya ini sejak 1978, tetapi dihentikan seketika ketika temasya 1998 untuk memberi laluan kepada acara berpasukan lelaki dan wanita.
Luwung, Mundu

Poskod

Poskod yang digunakan di Luwung adalah 45173. Terdapat buah desa di dalam daerah kecamatan Mundu.
La Cumbre, Cáceres

La Cumbre merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Putanges-Pont-Écrepin

Putanges-Pont-Écrepin ialah sebuah komun di jabatan Orne di barat-laut Perancis.
Buangan terbiodegradasikan

Buangan terbiodegradasikan merupakan jenis buangan, biasanya berasal dari tumbuhan atau organisma hidup yang lain. Bahan yang tidak mampu diurai oleh hidupan lain dikenali sebagai buangan tidak-biodegradasikan.
Buangan terbiodegradasikan biasanya didapati dalam buangan pepejal perbandaran sebagai buangan hijau, buangan makanan, buangan kertas dan plastik terbiodegradasi. Buangan terbiodegradasikan yang lain termasuk kumbahan manusia, najis, kumbahan, buangan rumah penyembelihan. Ketika ketiadaan oksigen kebanyakan bahan ini akan terurai menjadi metana melalui penghadaman anaerob.

Kesan perubahan cuaca

Ancaman persekitaran utama dari buangan terbiodegradasikan merupakan penghasilan metana dalam tapak perlupusan. Metana adalah 21 kali ganda lebih berkuasa sebagai gas rumah hijau berbanding karbon dioksida dan menyumbang kepada 3% jumlah gas rumah hijau yang terhasil di EU-15 pada tahun 1995. Arahan Perlupusan tanah ("Landfill Directive") 1999/31/EC menwajibkan Negara Ahli mengurangkan jumlah buangan terbiodegradasikan yang dibuang di tapak perlupusan kepada 35% dari tahap 1995 menjelang 2016, yang akan mengurangkan dengan banyaknya masalah ini.l
Kampung Jawa, Kota Sarang Semut

Poskod

Poskod yang digunakan di Kampung Jawa, Kota Sarang Semut, Kedah ialah 06800.
Eddie Redmayne

Kehidupan awal

Redmayne dilahirkan pada 6 Januari 1982 di Westminster, London. Ibunya bernama Patricia (née Burke) manakala ayahnya, Richard Redmayne. Beliau mempunyai seorang abang, seorang adik lelaki, seorang abang tiri dan seorang kakak tiri. Redmayne berketurunan Inggeris, Ireland, Scotland dan Wales.

Filem dan televisyen

Redmayne membuat penampilan filem pertamanya dalam Like Minds pada tahun 2006.  Redmayne telah muncul dalam filem-filem seperti The Good Shepherd, Powder Blue, Savage Grace, The Other Boleyn Girl, Hick, Glorious 39 dan Jupiter Ascending. Beliau membintangi sebagai Osmund dalam Black Death. Beliau mempunyai peranan dalam The Yellow Handkerchief yang ditayangkan pada 26 Februari 2010.
Beliau membintangi sebagai Colin Clark dalam My Week with Marilyn. Beliau juga mempunyai peranan sebagai Marius Pontmercy dalam filem muzikal 2012, Les Misérables. Pada tahun 2014, beliau membintangi sebagai Stephen Hawking dalam The Theory of Everything, dimana beliau memenangi Anugerah Akademi, BAFTA, Golden Globe dan Screen Actors Guild bagi kategori Pelakon Lelaki Terbaik.
Redmayne membuat penampilan skrin pertamanya pada tahun 1998 dalam sebuah episod Animal Ark. Kredit televisyennya termasuk minisiri BBC, Tess of the d'Urbervilles, The Pillars of the Earth dan Birdsong.
Pada bulan Jun 2015, ia telah diumumkan bahawa Redmayne akan membintangi sebagai Newt Scamander dalam adaptasi filem Fantastic Beasts and Where to Find Them, sebuah spin-off siri filem Harry Potter dengan skrip oleh J. K. Rowling.
Redmayne membintangi filem biografi, The Danish Girl, diarahkan oleh Tom Hooper. Beliau membintangi sebagai Lili Elbe.

Kehidupan peribadi

Redmayne berkahwin dengan Hannah Bagshawe sejak 15 Disember 2014. Redmayne dilantik sebagai Officer of the Order of the British Empire (OBE) pada tahun 2015.
Remigny (Saona e Loira)

Remigny ialah komun di jabatan Saône-et-Loire dan di kawasan Bourgogne di timur Perancis.
Darmstadt

Geografi

Darmstadt terletak di Dataran Tinggi Rhine (Jerman: Oberrheinische Tiefebene), sebuah kerangka utama, kira-kira 350 km dan rata-rata 50 km lebar, antara bandar-bandar Frankfurt di utara dan Basel di selatan. Bawah Laut di Darmstadt terletak di lembah Odenwald, julat gunung rendah di Hesse Selatan antara sungai Utama dan Neckar.
Kota Damansara

Kota Damansara ialah bandar di kawasan Lembah Klang di mukim Sungai Buloh, daerah Petaling, Selangor. Bandar ini dimiliki oleh Perbadanan Kemajuan Negeri Selangor (PKNS).
Sebelum wujudnya nama Kota Damansara, penempatan di sini terkenal dengan nama Pusat Bandar Sungai Buloh. Disebabkan pembangunan yang semakin pesat maka diselaraskan dengan arus kemajuan, oleh itu nama Kota Damansara telah dipilih secara rasmi pada tahun 2000.
Anggota Dewan Undangan Negeri Kota Damansara N.39 terkini ialah YB Shatiri Mansor wakil dari Pakatan Harapan yang memenangi Pilihan raya umum Malaysia 2018 yg sebelum ni di sandang oleh Datuk Halimaton Saadiah Bohan yang menang dalam Pilihan raya umum Malaysia 2013 lalu.

Bantahan projek Carrefour

Kira-kira 50 penduduk Kota Damansara membawa sepanduk membantah pembinaan pasar hiper Carrefour pada 31 Januari 2009. Penduduk terlibat dari Gugusan Dedap, D'Villa Avenue, D'Villa Botany, D'Villa Equestrian, Bayu Damansara dan persatuan The Friends of Kota Damasara. Turut serta ialah Dr Mohd Nasir Hashim, Presiden Persatuan Penduduk Kota Damansara, Dali Sardar dan Presiden Persatuan Ibu Bapa dan Guru Sekolah Kebangsaan Seksyen 11, Datuk Seri Che Khalib Mohamad Noh .
Kotlin

Sejarah

Pada bulan Julai 2011, JetBrains mengumumkan Projek Kotlin, sebuah bahasa baharu untuk JVM yang telah dibangunkan selama setahun. Dmitry Jemerov dari JetBrains berkata bahawa kebanyakan bahasa tidak mempunyai ciri-ciri yang mereka ingini, kecuali Scala. Namun, beliau menyatakan bahawa masa kompil Scala yang lama adalah satu kekurangan yang jelas. Salah satu matlamat Kotlin ialah mampu dikompilkan sepantas Java. Pada bulan Februari 2012, JetBrains telah menyumberterbukakan Projek Kotlin dengan lesen Apache 2.
Kotlin v1.0 telah dikeluarkan pada 15 Februari 2016 dan dianggap sebagai keluaran stabil rasmi tunggal bagi bahasa ini
Semasa Google I/O 2017, Google mengumumkan bahawa sokongan kelas pertama bagi Kotlin pada Android.

Sintaks

Di dalam Kotlin, pemboleh ubah dan parameter diisytiharkan dengan menyebut namanya diikuti jenis datanya, dipisahkan dengan tanda titik bertindih. Namun begitu, kotlin mempunyai ciri inferens jenis maka jenis data adalah tidak wajib. Kenyataan pula dipisahkan dengan samada tanda koma bernoktah ataupun baris baru dan, sama seperti Java, dikumpulkan sebagai blok menggunakan kurungan beralun.
Contoh "Hello, world" dalam kotlin adalah seperti berikut:
fun main(args: Array<String>) {
    val w = "world"
    println("Hello, $w!")}
Sekolah Kebangsaan Sura

Sejarah

Sekolah Kebangsaan Sura bermula apabila Tn. Hj. Ahmad b. Mahmud, Penolong Ketua Kampong Baru Sura Dungun telah mendapat kebenaran Tn. Hj. Dol b. Abdullah (Pegawai Daerah Dungun ketika itu) untuk mendirikan sebuah sekolah di atas Lot 309 milik Kerajaan Persekutuan di Kampung Baru Sura. Keluasan tanah yang diperuntukkan ialah 8.92 ekar. Jawatankuasa Kerja Pelaksanaan Projek ini telah dibentuk dan diketuai oleh Tn. Hj. Ahmad sendiri. Beliau dibantu oleh En. Wan Abdullah b. Ngah (tukang), En. Abdullah b. A. Kadir (bahagian bumbung), En. Mat Zain b. Ismail (peralatan) serta penduduk Kampong Baru Sura telah mendirikan bangunan belajar pada tahun 1951.
Hasil gotong-royong dan kerjasama penduduk Kampung Baru Sura, sebuah bangunan (bangsal) kayu hutan yang beratapkan daun kelapa, berlantaikan pasir dan berdinding separuh papan telah berjaya didirikan. Perabot yang ada ketika itu hanyalah 24 buah bangku mati. Tiada kemudahan tandas, telaga mahupun kantin. Sekolah ini di beri nama sebagai Sekolah Rakyat Kampong Baru Sura.
Pada tahun 1952, nama Sekolah Rakyat Kampong Baru Sura, Dungun telah ditukar kepada Sekolah Umum Kampong Sura, Dungun. Sekolah ini mendapat bangunan baru pada tahun 1965 dan pembukaan rasmi Bangunan P.W.D. 227 dilakukan oleh Menteri Besar Terengganu, Dato' Ibrahim bin Fikri pada 3 Oktober 1965.
Mustappa bin Sirat

Mustappa bin Sirat (nama rasmi terkini Dato Seri Setia Awang Haji Mustappa bin Haji Sirat; dilahirkan pada 4 Oktober 1957) merupakan bekas Menteri Perhubungan Brunei dari tahun 2015 hingga 2018. Beliau digantikan dengan Abdul Mutalib bin Mohammad Yusof bermula 30 Januari 2018.
Kedominanan genetik

Dalam bidang genetik, kedominanan membincangkan perhubungan antara berbagai-bagai bentuk (alel) dalam sesuatu gen dalam kedudukan fizikal yang tertentu (lokus) dalam kromosom. Tumbuhan dan haiwan biasanya ada dua set kromosom, setiap set diwarisi dari setiap induk, dan dihuraikan sebagai diploid. Oleh itu, hidupan ini ada dua alel dalam setiap lokus gen. Jika dua alel dalam gen yang sam itu adalah seiras, maka pembawa individunya adalah homozigot. Sebaliknya, jika dua alel itu adalah berlainan pula, maka individunya adalah heterozigot. Pembentukan genetik sesebuah organisme, sama ada pada lokus tinggal atau seluruh gennya, diberi istilah genotip. Genotip sesuatu organisme secara langsung atau tidak langsung mempengaruhi ciri-ciri molekul, fizikal, tabii dan lain-lain, baik secara individu mahupun keseluruhan dipanggli fenotip. Pada lokus gen heterozigot, kedua-dua alel saling berinteraksi secara dominan atau resesif untuk menghasilkan fenotip itu.
Pada asasnya, kesan fenotip satu alel "melitupi" alel yang lain sepenuhnya dalam proses gabungan heterozigot, iaitu fenotip yang dihasilkan oleh kedua-dua alel dalam gabungan heterozigot adalah seiras dengan yang dihasilkan oleh satu daripada dua genotip homozigotnya. Alel pelitup itu adalah dominan kepada alel yang dilitupinya, iaitu resesif kepada alel dominan.
Konsep kedominanan ini julung kalinya diterangkan oleh “bapa genetik”, iaitu Gregor Mendel, yang menyedari prinsip di sebalik usahanya dengan pokok kacang pis Pisum sativum. Ambillah bentuk sebiji benih pis yang boleh dimakan sebagai contoh cirinya. Kacang pis terdapat dalam dua fenotip berbeza, iaitu “bulat” dan “berkerut.” Fenotip bentuknya dipengaruhi oleh satu gen tunggal yang terdapat dalam dua bentuk alel, iaitu A dan B. Pokok kacang pis yang homozigot AA berbenih bulat, manakala yang homozigot BB pula berbenih berkerut. Pokok yang heterozigot AB pula berbenih bulat yang tiada bezanya dari benih AA. Oleh itu, alel A ‘mendominasi’ alel B untuk menghasilkan fenotip bulat. Dalam erti kata lain, alel A dikatakan dominan kepada alel B, manakala alel B adalah resesif kepada alel A. Prinsip kedominan ini dikenali sebagai Hukum Pertama Mendel.
Konsep terpenting mengenai kedominanan ini adalah bahawa heterozigotnya adalah seiras dengan salah satu daripada dua homozigot dari segi fenotipnya, maka menunjukkan alel yang mana adalah ‘dominan’. Penting sekali harus difahami bahawa kedominanan ini merupakan perhubungan genotip antara alel, seperti yang dimanifestasi dalam fenotip; tiada kena-mengenanya dengan sifat fenotip itu sendiri, misalnya, sama ada dianggap sebagai perbandingan ‘normal atau abnormal,’ ‘biasa atau luar biasa,’ ‘sihat atau cacat’, ‘kuat atau lemah’, atau ‘lebih atau kurang’. Juga pentingnya harus kita membezakan lokus gen ‘bulat’, alel ‘bulat’ pada lokus itu, dan fenotip ‘bulat’ yang dihasilkannya. Adalah tidak tepat untuk mengatakan bahawa sama ada ‘gen bulat mendominasi gen berkerut,’ atau ‘kacang pis bulat mendominasi kacang pis berkerut.’
Belauan

Belauan merupakan sebuah konsep fizik.  Pembelauan berlaku apabila gelombang membengkok di sekeliling halangan kecil, atau ketika gelombang melebar setelah melewati bukaan kecil. Pembelauan terjadi dengan semua gelombang, termasuk gelombang bunyi, gelombang air, dan gelombang elektromagnetik seperti cahaya yang dapat dilihat oleh mata. Belauan juga berlaku dengan jirim seperti elektron.

Penyebab belauan

Pembelauan adalah disebabkan oleh satu gelombang cahaya yang beralih oleh objek diffracting. Peralihan ini akan menyebabkan gelombang mempunyai gangguan dengan sendirinya. Gangguan boleh sama ada konstruktif atau merosakkan. Apabila gangguan membina, keamatan gelombang akan meningkat. Apabila gangguan memusnahkan, keamatan akan berkurang, kadang-kadang ke titik di mana ia benar-benar dimusnahkan. Corak gangguan ini bergantung pada saiz objek yang membelah dan saiz gelombang. Contoh terkuat difraksi berlaku dalam gelombang di mana jarak gelombang hampir dengan saiz objek menyebabkan pembelauan.

Penggunaan pembelauan

Pembelauan boleh digunakan untuk memisahkan jarak gelombang cahaya yang berbeza menggunakan parutan belauan. Parutan pembelauan boleh menjadi satu siri belahan rapat-dijarakkan atau cermin dengan satu siri alur kecil. Parutan pembelauan terhasil kerana panjang gelombang cahaya yang berbeza secara membina akan campur tangan pada sudut yang berbeza. Parutan pembelauan digunakan dalam banyak alat kimia analitik, seperti spektrometer.
Pembelauan juga boleh digunakan untuk melihat molekul menggunakan kristalografi sinar-X. Dalam kristalografi sinar-X, sinar-X ditujukan kepada kristal. Kristal membelau sinaran-X dan membuat corak pembelauan. Corak ini unik mengikut jenis kristal dan boleh digunakan untuk mengenal pasti molekul yang menjadikan kristal.
Alt Sührkow

Alt Sührkow merupakan sebuah munisipaliti terletak di daerah Rostock, Niedersachsen, Jerman.
Mijas

Mijas merupakan sebuah kawasan perbandaran yang terletak di wilayah Málaga, Andalusia, Sepanyol
Kurungkambing

Poskod

Poskod yang digunakan di Kurungkambing adalah 42261. Terdapat 15 buah desa di dalam daerah kecamatan Mandalawangi.
Islam di Scotland

Masjid

Dua masjid yang penting di Scotland adalah Edinburgh Masjid Tengah, yang memakan masa lebih dari enam tahun untuk menyelesaikan dengan bayaran £ 3.5 juta dan mempunyai ruang utama yang boleh menampung lebih daripada seribu jamaah, dan Glasgow Central Mosque.
Mohamad Razi Bin Sitam

Pilihan raya 2011

Dalam pilihan raya 2011, beliau bertanding mewakili BN dan mendapat 3865 undi dengan majoriti 1728. Lawan beliau ialah Abang Zulkifli Abang Engkeh dari parti PR mendapat 2137 undi.
Dalam pilihan raya sebelum ini, kawasan ini dimenangi oleh Dr.Haji Wahbi Junaidi (BN-PBB).
Wundersleben

Wundersleben merupakan sebuah kawasan perbandaran terletak di daerah Sömmerda, Thüringen, Jerman.
Miss Grand Sarawak

Sejarah

Miss Grand Sarawak telah dilantik sebagai pemegang lesen rasmi untuk negeri Sarawak oleh Miss Grand Malaysia. Penganjur bagi setiap bahagian akan berbeza antara satu sama lain. Berikutnya:
Miss Grand Kuching dan Miss Grand Bintulu (M.O Couture Sarawak), Miss Grand Betong dan Miss Grand Kapit (Sarawak Paperbeads), Miss Grand Miri (Brenda & Brendan’s Art Paradise), Miss Grand Serian (Persatuan Barisan Bumi Kenyalang Kuching), Miss Grand Samarahan (Mohd Wasli), Miss Grand Limbang (Aldrin Wedding Ministry), Miss Grand Sarikei (Sarawak Butik Pengantin), Miss Grand Sri Aman (House of Tribal Garment), Miss Grand Mukah (Vajix Beauty & Arts Studio) dan Miss Grand Sibu (Bachelor of Malaysia).
Levenhagen

Levenhagen merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Lintasan belang

Lintasan belang (Tulisan Jawi: لينتسن بلڠ) atau juga dikenali sebagai lintasan zebra adalah sejenis lintasan pejalan kaki yang digunakan di banyak tempat di seluruh dunia. Ciri yang membezakannya adalah jalur berwarna tua dan muda yang berselang-seli pada permukaan jalan, menyerupai seekor kuda belang. Lintasan belang biasanya memberikan keutamaan hak jalan kepada pejalan kaki.

Ciri-ciri

Lintasan belang mempunyai ciri-ciri jalur selang-seli berwarna muda dan tua yang memanjang di atas jalan raya, selari dengan arah aliran lalu lintas. Keserupaan tandaan itu yang seperti seekor kuda belang telah memberikan nama kepada lintasan tersebut. Warna muda biasanya adalah putih dan warna tua pula mungkin dicat—di mana kebiasaanya berwarna hitam—atau dibiarkan tidak bercat jika permukaan jalan itu sendiri berwarna tua. Jalur-jalur tersebut biasanya mempunyai kelebaran kira 40-60 sentimeter (16-24 inci).
Di United Kingdom, lintasan belang ditandakan bersama dengan mata arah Belisha. Ia memancarkan cahaya glob ambar pada tiang hitam dan putih dan diletakkan di setiap sisi jalan; dinamakan sempena Leslie Hore-Belisha, Menteri Pengangkutan yang memperkenalkan tiang tersebut pada tahun 1934. Pejalan kaki mempunyai hak jalan apabila mereka menggunakan lintasan: Kod Lebuh Raya menyatakan bahawa lalu lintas jalan raya "mestilah memberi laluan kepada seseorang pejalan kaki yang bergerak di atas suatu lintasan."
Di negara-negara lain, lintasan belang juga digunakan pada lintasan pejalan kaki yang dikawal oleh isyarat lalu lintas.
Surau Al-Barakah

Latar belakang

Surau Al-Barakah terletak di kedudukan Latitud 2 darjah, 59 minit, 54 saat Utara dan Longitud 101 darjah, 27 minit, 50 saat Timur. Arah kiblatnya adalah pada 292 darjah, 38minit, 7 saat.
Hécourt, Oise

Hécourt ialah sebuah komun di jabatan Oise di utara Perancis, wilayah Picardy.
Krisis orang pelarian di Eropah

Krisis orang pelarian di Eropah (atau Krisis pendatang-pendatang Eropah) muncul seiring dengan peningkatan bilangan pelarian (dan juga pendatang-pendatang ekonomi) ke Kesatuan Eropah (EU) melalui Laut Mediterranean dan Balkan dari Afrika, Timur Tengah, dan Asia Selatan. Istilah ini sudah digunakan sejak April 2015 ketika sekurang-kurangnya lima kapal yang mengangkut lebih kurang dua ribu pendatang tenggelam di Laut Mediterranean. Jumlah mangsa terkorban mencecah sekitar 1200 orang.
Tragedi tenggelamnya kapal ini berlaku selepas konflik meletus di beberapa negara Afrika Utara dan Timur Tengah dan tertutupnya kerana dana Operasi Mare Nostrum dari Kesatuan Eropah (digantikan dengan Operasi Triton oleh Frontex pada November 2014). Pada 23 April 2014, negara-negara EU bersetuju untuk menambah anggaran operasi meronda sempadan di Mediterranean agar berkesan seperti Operasi Mare Nostrum. Amnesty International mengkritik keputusan EU yang enggan "memperluas wilayah operasi Triton" sesuai wilayah operasi Mare Nostrum. Beberapa pekan kemudian, Kesatuan Eropah mengumumkan akan melancarkan operasi baru yang berpusat di Rom, EU Navfor Med, yang dipimpin Laksamana Enrico Credendino dari AL Itali.
Pada tahun 2014, negara-negara ahli UE menerima 132,405 permohonan dari para pendatang. Secara keseluruhan, 23,295 permohonan pendatang diterima sehingga mereka berhak mendapat perlindungan di Kesatuan Eropah (suaka, status pelarian, perlindungan tambahan, kemanusiaan), manakala 109,110 permohonan ditolak. Menurut Eurostat, empat negara—Jerman, Itali, Perancis, dan Sweden—menerima dua per tiga permohonan suaka UE. Berdasarkan analisis data PBB dan Bank Dunia oleh The New York Times, Hongaria dan Sweden merupakan penerima pencari suaka terbesar per kapita.
Ambrosian Singers

Penglibatan dalam opera

Ambrosian Singers juga dipanggil sebagai Ambrosian Opera Chorus (atau Ambrosian Chorus atau Ambrosian Choir). Ensembel ini telah membuat banyak rakaman opera di bawah pimpinan ramai konduktor terkenal seperti Zubin Mehta, Carlo Maria Giulini, Claudio Abbado, Nello Santi, Julius Rudel, Georges Prêtre dan ramai lagi. Dari tahun 1961 sehingga 1966, ketika McCarthy memegang jawatan pengarah koir untuk Orchestra Symphony London, Ambrosian Singers juga dikenali London Symphony Orchestra Chorus.
Di bawah pelbagai nama (Ambrosian Singers, Ambrosian Opera Chorus, Ambrosian Chorus, Ambrosian Choir atau London Symphony Orchestra Chorus), ensembel ini telah muncul dalam pelbagai jenis album rakaman dengan ramai penyanyi-penyanyi opera terkenal untuk rakaman recital, muzik suci, aria-aria terpilih dan opera penuh bersama Montserrat Caballé, Joan Sutherland, Kiri Te Kanawa, Luciano Pavarotti, Plácido Domingo, José Carreras dan ramai lagi.
Sepanyol Besar

Sepanyol Besar adalah pantai tanah besar dalam Empayar Sepanyol di sekeliling Laut Caribbean dan Teluk Mexico. Kawasannya kini termasuk Florida, pantai timur Teluk Mexico di Texas, Mexico, Amerika Tengah dan pantai utara Amerika Selatan. Ia berkait rapat dengan garis pantai Caribbean yang mengunjur dari pelabuhan di Porto Bello di Segenting Darien, melalui Cartagena de Indias di New Granada, dan Maracaibo ke delta Orinoco.  Veracruz di Sepanyol merupakan satu lagi pelabuhan penting.
Bermula pada kurun ke-16 sehingga ke-18, Sepanyol Besar merupakan tempat pelepasan bagi kekayaan besar yang dihantar pulang ke Sepanyol dalam bentuk emas, permata, permata, rempah ratus, kayu keras, kulit dan kekayaan lain. Perak dibawa ke Sepanyol Besar menggunakan llama dan baghal daripada Potosí melalui pantai Pasifik, sementara pinggan mangkuk daripada Timur Jauh, yang tiba di Acapulco melalui geliung Manila, juga diangkut melalui darat ke Sepanyol Besar. Dari sini ia diangkut ke Sepanyol menggunakan armada harta Sepanyol. Di sebabkan kekayaan luar biasa ini, Sepanyol Besar merupakan wilayah yang baik bagi lanun dan privatir.
Syamim Farid

Kehidupan peribadi

Syamim dilahirkan dan dibesarkan di Batu Caves, Selangor. Beliau berkahwin dengan Tengku Ezrique Ezzudean pada 2016.

Kerjaya

Beliau mula menceburi dunia hiburan tanah air selepas menjadi sebagai salah seorang finalis sekaligus bergelar naib juara Dewi Remaja 2014/15 yang turut disertai Raysha Rizrose yang merangkul gelaran juara, Balqish Maarif, Deeba Halil, Puteri Aishah, Mimi Lana, Natrah Khalid dan Mawar Rashid.
Selepas Dewi Remaja tamat, Syamim ditawarkan menjadi pengacara rancangan hiburan Astro Ria, HLive! bersama CK Faizal, Donna Muslim, Dahlia Shazwan dan Adriana Adnan. Kerjaya lakonan beliau bermula dengan membintangi drama Lelaki Macam Dia, kemudian diikuti oleh drama online Mata Cinta sebagai Ejay di HyppTV (kini Unifi TV). 
Syamim memegang watak sebagai Shanie dalam drama Cinta Tiada Ganti, adaptasi dari drama Filipina lakonan Addy Ashraf dan Nelydia Senrose, yang memerlukan beliau untuk menyanyi. Ia mengisahkan percintaan Ara dan Mukhriz yang penuh dengan ujian.
Ulak Agung

Poskod

Poskod yang digunakan di Ulak Agung adalah 38956. Terdapat 8 buah desa di dalam daerah kecamatan Padang Guci Hilir.
Cuelgamures

Cuelgamures merupakan sebuah kawasan perbandaran di Sepanyol di Zamora, di komuniti autonomi Castile dan León.
Kampung Che Long, Setiu

Poskod

Poskod yang digunakan di Kampung Che Long, Permaisuri, Terengganu adalah 22100.
Sansei Kawaii!

Latar belakang

Single ini dipasarkan dalam 5 jenis: TYPE-A (Terhad/Biasa), TYPE-B (Terhad/Biasa), TYPE-C( Terhad/Biasa), TYPE-D (Terhad/Biasa), Edisi Terhad.